ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ፡ ነቲ ኲናት ብምስጋእ ናብ ሱዳን ዝኣተዉ ስደተኛታት ልዕሊ 40 ሽሕ በጺሖም 25 ሕዳር 2020 ምንጪ ስእሊ, Reuters ትካል ስደተኛታት ሕቡራት ሃገራት (ዩኤን ኤች ሲ ኣር) ብሰንኪ'ቲ ሰለስተ ሰሙን ዘቑጸረ ኲናት ኣብ ሞንጎ ሓይልታት ፌደራልን ክልል ትግራይን፡ ቁጽሪ ናብ ሱዳን ዝተሰደቱ ዜጋታት ልዕሊ 40 ሽሕ ከምዝበጽሐ ኣፍሊጡ። ብዝሒ ናይቶም ካብ መረበቶም እናተፈናቐሉ ዶብ ሱዳን ዝሰግሩ ዘለዉ ሰባት ካብ ዕለት ናብ ዕለት ይውስኽ ከምዘሎ ዝሓበረ እቲ ትካል፡ ኣብ መዛዘሚ ዝሓለፈ ሰሙን ጥራይ 5 ሽሕ ስደተኛታት ብኣንፈት ምብራቓዊ ሱዳን ከምዝኣተዉ ገሊጹ። ትካል ስደተኛታት ሕቡራት ሃገራት ኮኑ ካልኦት ትካላት ግብረ ሰናይ መድሕን ህይወት ሓገዛት ይገብሩ'ኳ እንተሃለዉ፡ ብዝሒ ተፈናቐልቲ እናወሰኸ ብምምጽኡ ግን ሕጽረት ንረድኤት ዝቐርቡ ነገራት ኣጋጢሙ'ሎ። እቲ ትካል ኣብ መርበበ ሓበሬትኡ ከምዝሓበሮ፡ ነቲ እናወሰኸ ዝኸይድ ዘሎ ቁጽሪ ስደተኛታት ዝኸውን መዕቖቢ ከምዘሎ'ውን ገሊጹ። ቅልውላዉ ትግራይ፡ 'ገበናት ኲናት' ተፈጺሙ ክኸውን ከምዝኽእል ሕቡራት ሃገራት ኣጠንቂቑ ባይቶ ጸጥታ ሕቡራት ሃገራት ነቲ ኣብ ትግራይ ተወሊዑ ዘሎ ኲናት ክዝትየሉ ምዃኑ ተፈሊጡ መራሒ ትግራይ ዶ/ር ደብረጽዮን ገብረሚካኤል ቃልሱ ከሕይል ምዃኑ ገሊጹ ልኡኻት ሕብረት ኣፍሪቃ፡ ናብ ትግራይ ክኸዱ ክፍቀደሎም ድዩ?
